ઈડરમાં ભ્રષ્ટ અને નિષ્ક્રિય પોલીસના કારણે છેલ્લાં બે વર્ષમાં કાયદો અને વ્યવસ્થા ખાડે ગઈ હોય તેમ ગુન્હાઓની સંખ્યાઓમાં બેફામ વધારો થઈ રહ્યો છે, આજે બપોરે ઈડરના બસ સ્ટેન્ડમાં ઉપસ્થિત હજારો મુસાફરોની ઉપસ્થિતમાં ત્રણ શખ્સોએ કોઈ બાબતની અદાવત રાખીને એક શખ્સ સાથે બબાલ કરીને મારામારી કરી હતી, દરમ્યાન સાળા અને મારામારી કરી રહેલા શખ્સો સમાધાન માટે દોડી આવેલા બનેવી ઉપર હુમલો ડાયવર્ટ થઈ જતાં તેમની પીઠના પાછળ અને માથાના ભાગે તિક્ષ્ણ હથિયારો વડે હુમલો કરી દેવામાં આવતાં બસસ્ટેન્ડના મુસાફરોમાંં ચીસાચીસ સાથે ભારે દોડાદોડી મચી ગઈ હતી, અને આ સમાચાર શહેરમાં પ્રસરતાં લોકોના ટોળે ટોળા સિવીલમાં ઉમટી પડયા હતા.